**Ascult cum te recită ploaia...**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aş vrea s-ascult cum te recită ploaia

Prin versuri ude, pe-aleea pietruită,

Să simt parfumul florilor căzute

La geamul meu ,pe o aripă strivită ....

Să mă cuprindă jocul primăverii

Pictând culori pe pajişti adormite,

Să mă alinte vântul pentr-o clipă

Când mă topesc de dorul tău , iubite!

Când mă ascund într-un şirag de gânduri

Ce se aştern ca noapte pe poteci,

Simțind cum într-un ceas de nebunie

Mă-mbrățişezi tăcut cu brațe reci,

Să mă strecor prin razele de soare,

Pe umerii tăi goi să mă topesc,

Să-ți dăruiesc o simplă sărutare

Şi să îți spun ...ce mult te mai iubesc!